TomoTesten/trubar-sodna-praksa huggingface dataset:
Up-250/96
Natisni
Opravilna št.:
Up-250/96
Datum odločitve:
24. 9. 1997
ECLI:
ECLI:SI:USRS:1997:Up.250.96
Akt:
Postopek za preizkus ustavne pritožbe J. G. zoper sodbo Vrhovnega sodišča št. VIII Ips-148/95 z dne 11.6.1996
Izrek:
Postopek za preizkus ustavne pritožbe J. G. zoper sodbo Vrhovnega sodišča se ustavi.
Evidenčni stavek:
Ustavno sodišče ustavi postopek, če pritožnik ne dopolni nepopolne ustavne pritožbe v roku, ki ga določi sodišče.
Geslo:
Nepopolna vloga, ustavna pritožba.

Ustavitev postopka zaradi nedopolnitve nepopolne vloge v določenem roku.
Pravna podlaga:
Zakon o Ustavnem sodišču (ZUstS), 28., 49., 50., 53. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
6. 9. 1996
Vrsta odločitve:
sklep
Vrsta rešitve:
zavrženje
Dokument:
US18537
Up-250/96
24.9.1997
S K L E P
Ustavno sodišče je v postopku za preizkus ustavne pritožbe J. G. iz L. na seji senata dne 24. septembra 1997
s k l e n i l o:
Postopek za preizkus ustavne pritožbe J. G. zoper sodbo Vrhovnega sodišča št. VIII Ips-148/95 z dne 11.6.1996 se ustavi.
Obrazložitev
1. Pritožnik je v ustavni pritožbi navajal, da je 15.7.1991 prestopil v Teritorialno obrambo. V skladu s pristopno izjavo in 14. členom Ustavnega zakona za izvedbo temeljne ustavne listine o samostojnosti in neodvisnosti RS je bil z odločbo Ministrstva za obrambo z dne 17.7.1991 kot podpolkovnik razporejen na dela in naloge Instruktor II. Z odločbo z dne 14.10.1991 pa ga je Ministrstvo razporedilo na dela in naloge svetovalca za proizvodnjo vojaške opreme v Upravi za logistiko, torej na dela in naloge, ki ne spadajo v poveljstvo, enoto ali zavod TO.
Na odločbo o prerazporeditvi se je pritožil, izčrpal je tudi redno sodno pot na Delovnem sodišču in revizijo na Vrhovnem sodišču.
Nobeno sodišče naj ne bi upoštevalo, da je kot aktivni častnik prestopil v Teritorialno obrambo oziroma v oborožene sile Slovenske vojske, ne pa na Ministrstvo za obrambo.
2. Ustavno pritožbo lahko vloži posameznik, če meni, da mu je s posamičnim aktom državnega organa kršena njegova človekova pravica ali temeljna svoboščina (50. člen Zakona o Ustavnem sodišču, Uradni list RS, št. 15/94 - v nadaljevanju: ZUstS). Zato je v ustavni pritožbi treba navesti tudi domnevno kršene človekove pravice in temeljne svoboščine (53. člen ZUstS). Pritožnik v svoji vlogi z dne 3.9.1996 tega ni navedel, zato bi jo moral kot pomankljivo dopolniti. Kot izhaja iz dopisa Ministrstva za obrambo, pa se je pritožnik dne 28.11.1996 smrtno ponesrečil.
3. Ker bi bilo za nadaljevanje postopka vlogo nujno potrebno dopolniti s podatki in navedbami, ki bi jih lahko dal le pritožnik, je Ustavno sodišče postopek ustavilo ob smiselni uporabi tretjega odstavka 28. člena v zvezi z 49. členom ZUstS.
4. Senat Ustavnega sodišča je sprejel ta sklep na podlagi 28. člena v zvezi z 49. členom ZUstS v sestavi: predsednik mag. Janez Snoj in člana Franc Testen in dr. Lojze Ude.
Predsednik senata:
mag. Janez Snoj
Up-110/94
Natisni
Opravilna št.:
Up-110/94
Datum odločitve:
18. 9. 1997
ECLI:
ECLI:SI:USRS:1997:Up.110.94
Akt:
Ustavna pritožba W. F. H. zoper sodbo Višjega sodišča v Kopru št. Kp 380/94 z dne 16.11.1994
Izrek:
Ustavna pritožba W. F. H. zoper sodbo Višjega sodišča v Kopru se zavrže.
Evidenčni stavek:
Ker pritožnik v zahtevanem roku ustavne pritožbe ni dopolnil, jo je senat Ustavnega sodišča zavrgel.
Geslo:
Nepopolna vloga - ustavna pritožba, njena nedopolnitev v določenem roku.
Pravna podlaga:
Zakon o kazenskem postopku (ZKP), 120. čl.

Zakon o Ustavnem sodišču (ZUstS), 6., 54., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
9. 12. 1994
Vrsta odločitve:
sklep
Vrsta rešitve:
zavrženje
Dokument:
US18510
Up-110/94
18.9.1997
S K L E P
Ustavno sodišče je v postopku za preizkus ustavne pritožbe W. F. H. iz H., N. na seji senata dne 18. septembra 1997 s k l e n i l o:
Ustavna pritožba W. F. H. zoper sodbo Višjega sodišča v Kopru št. Kp 380/94 z dne 16.11.1994 se zavrže.
O b r a z l o ž i t e v
1. Pritožnik je vložil ustavno pritožbo dne 9.12.1994. Priložil ji je sodbo Višjega sodišča v Kopru št. Kp 380/94 z dne 14.6.1994 in sodbo tega sodišča št. Kp 226/94 z dne 14.6.1994 ter sodbo Temeljnega sodišča v Kopru, Enote v Kopru, št. K 159/94 z dne 29.6.1994. Zahteva prevod navedenih sodb v angleški jezik in meni, da mu pri sojenju ni bil zagotovljen pošten postopek.
2. Pritožnik je bil na podlagi drugega odstavka 54. člena Zakona o Ustavnem sodišču (Uradni list RS, št. 15/94 - v nadaljevanju:
ZUstS) pozvan, da ustavno pritožbo dopolni. Zahteve za dopolnitev vloge mu ni bilo mogoče vročiti na naslovu, ki ga je pritožnik sporočil Ustavnemu sodišču, ker je v času postopka spremenil prebivališče. Po določbi 6. člena ZUstS Ustavno sodišče o vprašanjih postopka, ki niso urejena s tem zakonom, glede na pravno naravo zadeve uporablja določbe zakonov, ki urejajo postopke pred sodišči. Po določbi četrtega odstavka 120. člena Zakona o kazenskem postopku (Uradni list RS, št. 63/94) se odločba, ki je ni mogoče vročiti obdolžencu, ker ta ni sporočil spremembe naslova ali prebivališča, pritrdi na sodno desko in se po preteku osmih dni šteje, da je bila opravljena veljavna vročitev.
3. Zahteva za dopolnitev ustavne pritožbe je bila pritrjena na sodno desko Ustavnega sodišča dne 20.8.1997. Osemdnevni rok za veljavnost vročitve se je iztekel 28.8.1997. Ker pritožnik ustavne pritožbe v zahtevanem roku ni dopolnil, jo je bilo treba zavreči.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi predsednik dr. Boštjan M. Zupančič in člana dr. Peter Jambrek in dr. Janez Šinkovec.
Predsednik senata
dr. Boštjan M. Zupančič
Up-270/97
Natisni
Opravilna št.:
Up-270/97
Datum odločitve:
18. 9. 1997
ECLI:
ECLI:SI:USRS:1997:Up.270.97
Akt:
Ustavna pritožba M. M. zaradi kršitev v kazenskem postopku
Izrek:
Postopek za preizkus ustavne pritožbe M. M. zaradi kršitev v kazenskem postopku se ustavi.
Evidenčni stavek:
Ker je pritožnik ustavno pritožbo umaknil, je senat Ustavnega sodišča postopek za njen preizkus ustavil.
Geslo:
Ustavitev postopka za preizkus ustavne pritožbe zaradi umika ustavne pritožbe.
Pravna podlaga:
Zakon o Ustavnem sodišču (ZUstS), 6., 54. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
2. 9. 1997
Vrsta odločitve:
sklep
Vrsta rešitve:
ustavitev
Dokument:
US18512
Up-270/97
18.9.1997
S K L E P
Ustavno sodišče je v postopku za preizkus ustavne pritožbe M. M. iz K., ki ga zastopa, E. R., odvetnik v K. na seji senata dne 18. septembra 1997
s k l e n i l o:
Postopek za preizkus ustavne pritožbe M. M. zaradi kršitev v kazenskem postopku se ustavi.
O b r a z l o ž i t e v
1. Pritožnik je dne 1.9.1997 vložil ustavno pritožbo, v kateri je zatrjeval kršitev pravice do poštenega sojenja. Na poziv Ustavnega sodišča za dopolnitev vloge na podlagi drugega odstavka 54. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je pritožnik dne 13.9.1997 sporočil, da ustavno pritožbo umika. Zato je senat Ustavnega sodišča postopek za preizkus ustavne pritožbe ustavil.
2. Senat Ustavnega sodišča je ta sklep sprejel na podlagi 6. člena ZUstS v sestavi predsednik dr. Boštjan M. Zupančič in člana dr. Peter Jambrek in dr. Janez Šinkovec.
Predsednik senata
dr. Boštjan M. Zupančič
Up-205/97
Natisni
Opravilna št.:
Up-205/97
Datum odločitve:
18. 9. 1997
ECLI:
ECLI:SI:USRS:1997:Up.205.97
Akt:
Ustavna pritožba M. M. zoper sklep Okrožnega sodišča v Ljubljani št. I K 118/97 z dne 3.6.1997
Izrek:
Ustavna pritožba M. M. zoper sklep Okrožnega sodišča v Ljubljani se zavrže.
Evidenčni stavek:
Ker pritožnik v zahtevanem roku ustavne pritožbe ni dopolnil, jo je senat Ustavnega sodišča zavrgel.
Geslo:
Nepopolna vloga - ustavna pritožba, njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
23. 6. 1997
Vrsta odločitve:
sklep
Vrsta rešitve:
zavrženje
Dokument:
US18515
Up-205/97
18.9.1997
S K L E P
Ustavno sodišče je v postopku za preizkus ustavne pritožbe M. M. iz T. na seji senata dne 18. septembra 1997
s k l e n i l o:
Ustavna pritožba M. M. zoper sklep Okrožnega sodišča v Ljubljani št. I K 118/97 z dne 3.6.1997 se zavrže.
O b r a z l o ž i t e v
1. Pritožnik je vložil dne 23.6.1997 ustavno pritožbo zoper sklep senata Okrožnega sodišča v Ljubljani o podaljšanju pripora iz pripornega razloga ponovitvene nevarnsti ob izreku obsodilne sodbe na zaporno kazen.
2. Ker ustavni pritožbi ni priložil sklepa, ki ga izpodbija in ker ni izkazal, da je zoper izpodbijani sklep izčrpal pravno varstvo (pritožbo), ga je Ustavno sodišče pozvalo, da vlogo v roku treh dni ustrezno dopolni. Opozorilo ga je tudi na možnost, da Ustavno sodišče zavrže njegovo vlogo, če tega v postavljenem roku ne stori.
3. Pritožnik je dne 3.7.1997 poslal Ustavnemu sodišču sklep senata Okrožnega sodišča št. Ks 415/97 (I K 118/97) z dne 9.5.1997 o podaljšanju pripora iz pripornega razloga ponovitvene nevarnosti, izdan ob preizkusu razlogov za pripor po uradni dolžnosti, in sodbo sodišča prve stopnje št. I K 118/97 z dne 3.6.1997, s katero je bil obsojen zaradi nadaljevanega kaznivega dejanja velike tatvine na kazen enega leta in šest mesecev zapora. S tem svoje vloge ni pravilno dopolnil, saj ni poslal kopije izpodbijanega sklepa pa tudi procesne predpostavke izčrpanosti pravnih sredstev ni izkazal. Ker torej ostaja tudi po dopolnitvi ustavna pritožba pomanjkljiva do te mere, da je ni mogoče preizkusiti, jo je bilo potrebno kot nepopolno zavreči.
4. Senat Ustavnega sodišča je sprejel ta sklep na podlagi 4. alinee prvega odstavka 55. člena Zakona o Ustavnem sodišču (Uradni list RS, št. 15/94) v sestavi: predsednik senata dr. Boštjan M. Zupančič in člana dr. Peter Jambrek in dr. Janez Šinkovec.
Predsednik senata
dr. Boštjan M. Zupančič
Up-228/97
Natisni
Opravilna št.:
Up-228/97
Datum odločitve:
18. 9. 1997
ECLI:
ECLI:SI:USRS:1997:Up.228.97
Akt:
Ustavna pritožba Z. K. zoper odločbo Republiškega senata za prekrške št. Pp 4756/96 z dne 14.3.1997 v zvezi z odločbo Sodnika za prekrške v Mariboru št. P 17374/95 in P 21524/95 z dne 16.4.1996
Izrek:
Ustavna pritožba Z. K. zoper odločbo Republiškega senata za prekrške v zvezi z odločbo Sodnika za prekrške v Mariboru se zavrže.
Evidenčni stavek:
Ker pritožnik v zahtevanem roku ustavne pritožbe ni dopolnil, jo je senat Ustavnega sodišča zavrgel.
Geslo:
Nepopolna vloga - ustavna pritožba, njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 51., 2. in 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
14. 7. 1997
Vrsta odločitve:
sklep
Vrsta rešitve:
zavrženje
Dokument:
US18517
Up-228/97
18.9.1997
S K L E P
Ustavno sodišče je v postopku za preizkus ustavne pritožbe Z. K. iz M. na seji senata dne 18. septembra 1997
s k l e n i l o:
Ustavna pritožba Z. K. zoper odločbo Republiškega senata za prekrške št. Pp 4756/96 z dne 14.3.1997 v zvezi z odločbo Sodnika za prekrške v Mariboru št. P 17374/95 in P 21524/95 z dne 16.4.1996 se zavrže.
O b r a z l o ž i t e v
1. Pritožnik je dne 11.7.1997 vložil ustavno pritožbo zoper odločitev organov za prekrške, po kateri je bil, ker naj bi kot gostinec posloval po določenem obratovalnem času, spoznan za odgovornega za prekršek po členu 21 v zvezi s členom 12 Zakona o gostinstvu in kaznovan z denarno kaznijo 300 000 tolarjev. Ker je bila ustavna pritožba pomanjkljiva do te mere, da je ni bilo mogoče preizkusiti, je Ustavno sodišče pritožnika pozvalo, da jo v postavljenem roku ustrezno dopolni.
2. Tudi po prejemu odgovora na zahtevo z dne 1.8.1997 ostaja vloga nepopolna, saj pritožnik kljub izrecnemu pozivu ni opredelil, katere človekove pravice in temeljne svoboščine naj bi mu bile kršene z izpodbijanimi odločbami. Poleg tega je iz odgovora razvidno, da pritožnik pred vložitvijo ustavne pritožbe zoper odločitve organov za prekrške ni izčrpal izrednega pravnega sredstva, kot se to zahteva po določbi 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS).
3. Zaradi navedene vsebinske pomanjkljivosti in hkrati zato, ker v obravnavanem primeru ni izpolnjena procesna predpostavka zoper izpodbijano odločitev organov za prekrške, je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi 2. in 4. alinee prvega odstavka 55. člena ZUstS v sestavi: predsednik senata dr. Boštjan M. Zupančič in člana dr. Peter Jambrek in dr. Janez Šinkovec.
Predsednik senata
dr. Boštjan M. Zupančič
Up-26/97
Natisni
Opravilna št.:
Up-26/97
Datum odločitve:
18. 9. 1997
ECLI:
ECLI:SI:USRS:1997:Up.26.97
Akt:
Ustavna pritožba S. C. zoper sodbo Okrožnega sodišča v Ljubljani št. I K 482/95 z dne 1.7.1996
Izrek:
Ustavna pritožba S. C. zoper sodbo Okrožnega sodišča v Ljubljani se zavrže.
Evidenčni stavek:
Ker pritožnik ustavne pritožbe ni dopolnil v skladu z zakonskimi določbami, jo je senat Ustavnega sodišča zavrgel.
Geslo:
Nepopolna vloga - ustavna pritožba, njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 51., 52., 53., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
17. 1. 1997
Vrsta odločitve:
sklep
Vrsta rešitve:
zavrženje
Dokument:
US18524
Up-26/97
18.9.1997
S K L E P
Ustavno sodišče je v postopku za preizkus ustavne pritožbe S. C., na prestajanju kazni v D. pri M. na seji senata dne 18. septembra 1997
s k l e n i l o:
Ustavna pritožba S. C. zoper sodbo Okrožnega sodišča v Ljubljani št. I K 482/95 z dne 1.7.1996 se zavrže.
O b r a z l o ž i t e v
1. Pritožnik je z vlogami z dne 17.1.1997, 11.4.1997 in 16.4.1997 vložil ustavno pritožbo zoper v izreku tega sklepa navedeno sodbo, s katero naj bi bil obsojen na kazen devet let zapora.
2. Pritožnik je bil z dopisom Ustavnega sodišča, ki ga je prejel 16.4.1997, poučen o tem, kaj mora vsebovati ustavna pritožba in katere listine ji je treba priložiti. Na ta poziv je pritožnik odgovoril z vlogo z dne 17.6.1997, v kateri zatrjuje, da mu je z izpodbijano sodbo kršena njegova pravica do enakega varstva pravic iz 22. člena Ustave ter da v kazenskem postopku nista bili spoštovani enakost in pravičnost. Tudi dopolnjena vloga pritožnika je še vedno tako pomanjkljiva, da senat Ustavnega sodišča ne more preizkusiti zatrjevanih kršitev človekovih pravic. Pritožnik ni predložil izpodbijane sodbe niti drugih ustreznih listin, ni izkazal izčrpanosti pravnih sredstev, ni izkazal, da je ustavno pritožbo vložil v zakonitem roku, torej ustavne pritožbe ni dopolnil v skladu z 51., 52. in 53. členom Zakona o Ustavnem sodišču (Uradni list RS, št. 15/94 - v nadaljevanju: ZUstS). Ker je bil pritožnik v pozivu za dopolnitev vloge opozorjen na posledice, če ustavne pritožbe ne bo dopolnil v roku in v skladu z zakonskimi pogoji, je bilo treba ustavno pritožbo zavreči.
3. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi predsednik dr. Boštjan M. Zupančič in člana dr. Peter Jambrek in dr. Janez Šinkovec.
Predsednik senata
dr. Boštjan M. Zupančič
Up-166/97
Natisni
Opravilna št.:
Up-166/97
Datum odločitve:
12. 9. 1997
ECLI:
ECLI:SI:USRS:1997:Up.166.97
Akt:
Ustavna pritožba M. G. zoper opustitev dejanja predsednika Državnega zbora
Izrek:
Ustavna pritožba M. G. zoper opustitev dejanja predsednika Državnega zbora se zavrže.
Evidenčni stavek:
Vlagatelj ustavne pritožbe ne navaja posamičnega akta državnega organa, organa lokalne skupnosti ali nosilca javnih pooblastil, s katerim naj bi mu bila kršena njegova človekova pravica ali temeljna svoboščina, zato je Ustavno sodišče ustavno pritožbo zavrglo.
Geslo:
Nepopolna vloga, pomanjkanje navedbe posamičnega akta kot objekta ustavne pritožbe.
Pravna podlaga:
Zakon o Ustavnem sodišču (ZUstS), 1. odst. 50., 6. čl.
Opomba:
K obravnavani zadevi je bila s sklepom Ustavnega sodišča z dne 11. 9. 1997 pridružena zadeva Up-265/97 zaradi skupnega obravnavanja in odločanja.
Vrsta zadeve:
ustavna pritožba
Vrsta akta:
drugi akti
Datum vloge:
26. 5. 1997
Vrsta odločitve:
sklep
Vrsta rešitve:
zavrženje
Dokument:
US18489
Up-166/97
12.9.1997
S K L E P
Ustavno sodišče je v postopku preizkusa ustavne pritožbe M. G. iz V. na seji senata dne 12.9.1997
s k l e n i l o :
Ustavna pritožba M. G. zoper opustitev dejanja predsednika Državnega zbora se zavrže.
O b r a z l o ž i t e v
1. Ustavni pritožnik v vlogi z dne 26.5.1997 navaja, da predsednik Državnega zbora ni odgovoril na pobudi za začetek zbiranja podpisov, ki so ju vlagatelj ustavne pritožbe in drugi podpisniki vložili dne 16.5.1997 in 19.5.1997. Predlaga, da Ustavno sodišče naloži Državnemu zboru oziroma predsedniku Državnega zbora spoštovanje Zakona o referendumu in ljudski iniciativi oziroma spoštovanje Ustave. Dne 24.7.1997 je ustavni pritožnik v novi vlogi - naslovil jo je s "pobudo za oceno ustavnosti dela predsednika Državnega zbora - navedel, da je v času od 22.4. do 21.7.1997 vložil "pet pobud za predhodni referendum glede ratifikacije, eno glede Ustave in eno za naknadni referendum"; nekatere izmed njih naj bi predsednik Državnega zbora zavrnil, glede drugih pa naj ne bi odgovoril.
2. Ustavno pritožbo lahko vloži vsakdo, ki meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina (prvi odstavek 50. člena Zakona o Ustavnem sodišču, Uradni list RS, št. 15/94 - v nadaljevanju: ZUstS).
3. Vlagatelj ustavne pritožbe ne navaja posamičnega akta državnega organa, organa lokalne skupnosti ali nosilca javnih pooblastil, s katerim naj bi mu bila kršena njegova človekova pravica ali temeljna svoboščina, zato je Ustavno sodišče ustavno pritožbo zavrglo.
4.Senat Ustavnega sodišča je sprejel ta sklep na podlagi prvega odstavka 50. člena v zvezi s 6. členom Zakona o Ustavnem sodišču (Uradni list RS, št. 15/94) v sestavi: dr. Tone Jerovšek kot predsednik in mag. Matevž Krivic ter dr. Lovro Šturm kot člana.
Predsednik senata
dr. Tone Jerovšek
U-I-203/97
Natisni
Opravilna št.:
U-I-203/97
Datum odločitve:
16. 9. 1997
Objavljeno:
OdlUS VI, 115
ECLI:
ECLI:SI:USRS:1997:U.I.203.97
Akt:
Zakon o ratifikaciji Evropskega sporazuma o pridružitvi med Republiko Slovenijo na eni strani in evropskimi skupnostmi in njihovimi državami članicami, ki delujejo v okviru Evropske unije, na drugi strani
Izrek:
Pobuda za oceno ustavnosti predloga Zakona o ratifikaciji Evropskega sporazuma o pridružitvi med Republiko Slovenijo na eni strani in evropskimi skupnostmi in njihovimi državami članicami, ki delujejo v okviru Evropske unije, na drugi strani, se zavrže.
Evidenčni stavek:
Ustavno sodišče je zavrglo pobudo, ker ni pristojno za oceno ustavnosti predlogov zakonov.
Geslo:
Nepristojnost Ustavnega sodišča za oceno predloga zakona.
Mednarodne konvencije in sporazumi, ratifikacija.
Evropski sporazum o pridružitvi med Republiko Slovenijo in Evropsko unijo.
Lastnina, tujci.
Tujci, lastnina.
Pravna podlaga:
Zakon o Ustavnem sodišču (ZUstS), 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Matjaž Gerlanc, Velenje
Datum vloge:
16. 5. 1997
Vrsta odločitve:
sklep
Vrsta rešitve:
zavrženje
Dokument:
US18487
Dokument v PDF obliki:
U-I-203-97.pdf
113 KB
Prenesite datoteko
U-I-203/97-3
16.9.1997
S K L E P
Ustavno sodišče je v postopku preizkusa pobude Matjaža Gerlanca iz Velenja za oceno ustavnosti na seji dne 16. septembra 1997
s k l e n i l o :
Pobuda za oceno ustavnosti predloga Zakona o ratifikaciji Evropskega sporazuma o pridružitvi med Republiko Slovenijo na eni strani in evropskimi skupnostmi in njihovimi državami članicami, ki delujejo v okviru Evropske unije, na drugi strani, se zavrže.
O b r a z l o ž i t e v
1. Pobudnik izpodbija, kot sam navaja, "predlog Zakona o ratifikaciji sporazuma z Evropsko unijo, ki ga je podala Vlada". Zatrjuje, da je "ratificirani sporazum protiustaven, ker omogoča tujcem nakup zemljišč, kar je po drugem odstavku 68. člena Ustave nemogoče".
2. Ustavno sodišče po Ustavi in Zakonu o Ustavnem sodišču (Uradni list RS, št. 15/94 - v nadaljevanju: ZUstS) ni pristojno za oceno ustavnosti predlogov zakonov, zato je pobudo zavrglo.
3.Ustavno sodišče je sprejelo ta sklep na podlagi 25. člena ZUstS v sestavi: predsednik dr. Lovro Šturm in sodniki dr. Peter Jambrek, dr. Tone Jerovšek, mag. Matevž Krivic, mag. Janez Snoj, dr. Janez Šinkovec, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Lovro Šturm
Up-135/97
Natisni
Opravilna št.:
Up-135/97
Datum odločitve:
12. 9. 1997
ECLI:
ECLI:SI:USRS:1997:Up.135.97
Akt:
Ustavna pritožba M. G. zoper mnenje Sekretariata Državnega zbora za zakonodajo in pravne zadeve o pobudah za začetek zbiranja podpisov za razpis zakonodajnega referenduma (mnenje z dne 25.4.1997)
Izrek:
Ustavna pritožba M. G. zoper mnenje Sekretariata Državnega zbora za zakonodajo in pravne zadeve o pobudah za začetek zbiranja podpisov za razpis zakonodajnega referenduma se zavrže.
Evidenčni stavek:
Mnenje Sekretariata Državnega zbora za zakonodajo in pravne zadeve, v katerem je podana strokovna ocena zakonitosti vloženih pobud za začetek zbiranja podpisov pod zahtevo za razpis referenduma, ni posamični pravni akt državnega organa, organa lokalne samouprave oziroma nosilca javnega pooblastila v smislu prvega odstavka 50. člena Zakona o Ustavnem sodišču.
Geslo:
Posamični akt kot objekt ustavne pritožbe (mnenje delovnega telesa Državnega zbora ni posamični akt).
Pravna podlaga:
Zakon o Ustavnem sodišču (ZUstS), 6., 1. odst. 50. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
29. 4. 1997
Vrsta odločitve:
sklep
Vrsta rešitve:
zavrženje
Dokument:
US18501
Up-135/97
12.9.1997
S K L E P
Ustavno sodišče je v postopku preizkusa ustavne pritožbe M. G. iz V. na seji senata dne 12.9.1997
s k l e n i l o :
Ustavna pritožba M. G. zoper mnenje Sekretariata Državnega zbora za zakonodajo in pravne zadeve o pobudah za začetek zbiranja podpisov za razpis zakonodajnega referenduma (mnenje z dne 25.4.1997) se zavrže.
O b r a z l o ž i t e v
1. Vlagatelj ustavne pritožbe navaja, da mu je Državni zbor Republike Slovenije dne 26.4.1997 "poslal zavrnitev nesporno vloženih pobud za razpis referenduma". Predlaga, da Ustavno sodišče ugotovi kršitev ustavne pravice do referenduma in naloži Državnemu zboru, da določi rok za zbiranje podpisov. Vlogi prilaga mnenje Sekretariata Državnega zbora za zakonodajo in pravne zadeve z dne 25.4.1997.
2. Ustavno pritožbo lahko vloži vsakdo, ki meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina (prvi odstavek 50. člena Zakona o Ustavnem sodišču, Uradni list RS, št. 15/94 - v nadaljevanju: ZUstS).
3. Ustavni pritožnik je ustavni pritožbi priložil mnenje Sekretariata Državnega zbora za zakonodajo in pravne zadeve, iz česar je Ustavno sodišče sklepalo, da izpodbija ta akt. Navedeno mnenje ni posamični akt državnega organa, organa lokalne skupnosti ali nosilca javnih pooblastil, temveč le strokovna ocena zakonitosti pobud za začetek postopka zbiranja podpisov; zoper takšno mnenje ni mogoče vložiti ustavne pritožbe.
4. Senat Ustavnega sodišča je sprejel ta sklep na podlagi prvega odstavka 50. člena v zvezi s 6. členom ZUstS v sestavi: dr. Tone Jerovšek kot predsednik in mag. Matevž Krivic ter dr. Lovro Šturm kot člana.
Predsednik senata
dr. Tone Jerovšek